सोसाइटी ने बच्चों को दिए स्कूली बैग
भगतडीह | पैगंबरहजरत मोहम्मद(स.) के जन्म दिवस के अवसर पर गुरुवार को होरलाडीह स्थित जमाएत उल अंसार वेलफेयर सोसाइटी की ओर से बच्चों के बीच 100 स्कूली बैग का वितरण किया गया। मुख्य अतिथि झरिया इंस्पेक्टर मुन्ना गुप्ता विशिष्ट अतिथि के रूप में बोर्रागढ़ ओपी प्रभारी अरविंद कुमार उपस्थित थे। बच्चों से कहा कि पढ़ाई करे और देश समाज का नाम ऊंचा करें। वहीं कमेटी के अध्यक्ष मो अब्दुल करीम अंसारी ने कहा कि सोसाइटी की ओर से बेटी पढ़ाओ बेटी बचाओ के तहत बच्चियों को शिक्षा देने के लिए हर संभव प्रयास किया जा रहा है। मौके पर मो. मुर्शीद अंसारी, मो. अशफाक शहीद, मो. सेराज, मो. रियाज अंसारी, मो. अब्दुल बारी, मो. आसीफ, मो. मुस्लिम अंसारी, मो. सईद आदि उपस्थित थे।
hin_Deva hin_Deva